potvarkis

**DĖL ŠILALĖS RAJONO SAVIVALDYBĖS PASIRENGIMO**

**GRIPO PANDEMIJAI PLANO PATVIRTINIMO**

2024 m. gruodžio 18 d. Nr. T3-467

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos žmonių užkrečiamųjų ligų profilaktikos ir kontrolės įstatymo 22 straipsnio 2 dalimi ir 25 straipsnio 3 dalimi, vykdydamas Valstybės valdymo institucijų, įstaigų, apskričių administracijų, savivaldybių ir kitų asmenų pasirengimo gripo pandemijai planų (priemonių planų) rengimo rekomendacijas, patvirtintas Lietuvos Respublikos sveikatos apsaugos ministro 2009 m. vasario 26 d. įsakymu Nr. V-141 „Dėl Valstybės valdymo institucijų, įstaigų, apskričių administracijų, savivaldybių ir kitų asmenų pasirengimo gripo pandemijai planų (priemonių planų) rengimo rekomendacijų patvirtinimo“, atsižvelgdamas į Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriaus 2024 m. gruodžio 5 d. raštą Nr. (7-21 16.1.1 Mr) 2-46557 „Dėl pasirengimo gripo pandemijos plano projekto suderinimo“, į Nacionalinio visuomenės sveikatos centro prie Sveikatos apsaugos ministerijos Tauragės departamento 2024 m. gruodžio 9 d. raštą Nr. (7-13 16.1.1 Mr) 2-46914 „Dėl pasirengimo gripo pandemijos plano projekto suderinimo“:

1. T v i r t i n u Šilalės rajono savivaldybės pasirengimo gripo pandemijai planą (pridedama).

2. Į p a r e i g o j u Šilalės rajono savivaldybės asmens sveikatos priežiūros įstaigų vadovus, Šilalės rajono savivaldybės teritorijoje veikiančių įstaigų vadovus vadovautis Šilalės rajono savivaldybės pasirengimo gripo pandemijai planu.

3. P r i p a ž į s t u netekusiu galios Šilalės rajono savivaldybės administracijos direktoriaus 2020 m. vasario 20 d. įsakymą Nr. DĮV-154 ,,Dėl Šilalės rajono savivaldybės pasirengimo gripo pandemijai priemonių plano tvirtinimo“.

4. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo dienos.

|  |  |
| --- | --- |
| Savivaldybės meras | Tadas Bartkus |